יסמין גמליאל

יסמין גמליאל (נולדה ב-20 בפברואר 1965) היא זמרת, מדבבת ומורה לפיתוח קול ישראלית.

ביוגרפיה 
בשנת 1982 התגייסה ללהקת פיקוד הצפון. שם הייתה זכורה כסולנית בשיר "עוד לא תמו כל פלאייך"  הידוע גם בביצועו של רמי קליינשטיין. למדה פיתוח קול אצל רחל הוכמן, מירה זכאי ואסתר אדמון. בשנים 1988–1991 הייתה חברה בשלישיית הפופ הישראלית "מנגו", לצד מירי נבו ומיכל צפיר. במקביל למדה ברימון בית ספר למוסיקה.

מאז 1996 גמליאל היא מורה לפיתוח קול ב"רימון בית ספר למוסיקה". בנוסף לכך מופיעה בהפקות שונות כזמרת. היא חברה בשמיניית ווקאל המבצעת מוזיקה קלאסית, ובהרכב "ווטרלו", המבצע משירי להקת "אַבְּבָּא".

דיבוב 
גמליאל דיבבה בעבר סרטי הנפשה בעברית. היא דיבבה את צ'רלי ואת כל הדמויות הנשיות בסדרת "האופנוברים ממאדים", עבורה גם ביצעה את שיר הפתיחה, את חואניטה ג'ורדן בסרט "ספייס ג'אם" ואת רוג ב"סדרת אקס-מן".

בשנת 1991 שרה את שיר הפתיחה והסיום של סדרת הטלוויזיה החינוכית, "אלף ואחת אמריקות" לצד חברי אף אוזן גרון.

בשנת 1994 דיבבה בסדרת הטלוויזיה המצליחה לילדים ספיידרמן: סדרת האנימציה. 

בשנת 1995 דיבבה בסדרה "בננמן" את פיונה כתבת החדשות, כמו כן דיבבה בסדרה "עומר". 

בשנת 2002 דיבבה בסדרה "מרגלית הבלשית". 

בשנת 2005 דיבבה את הגורילה בסרט "טרזן 2". 

בשנת 2006 דיבבה את גאסי האווזה בסרט "חוות הקסמים". 

בשנת 2009 דיבבה בתפקיד אורח בסדרה שנקראה במקור "ספיידרמן המדהים".

חיים אישיים 
גמליאל היא בתו של המוזיקאי והכוריאוגרף אליהו גמליאל מחבר הלחן לשיר "ארץ זבת חלב ודבש".

היא נשואה ואם לשני ילדים. מתגוררת בתל אביב.

קישורים חיצוניים

 
 יסמין גמליאל, באתר בית הספר רימון

הערות שוליים

זמרות השרות בעברית
זמרים השרים בעברית
זמרות פופ ישראליות
מדבבות ישראליות
חברות להקת פיקוד הצפון
מורים לפיתוח קול
בוגרות מרכז חינוך ליאו באק
בוגרי מרכז חינוך ליאו באק
בוגרות רימון בית ספר למוסיקה
במאי דיבוב
מתמודדות קדם-האירוויזיון
מנגו (להקה)
זמרי פופ ישראלים
מדבבים ישראלים
חברי להקת פיקוד הצפון
במאיות דיבוב
מתמודדי קדם-האירוויזיון
מורות לפיתוח קול
ישראליות שנולדו ב-1965
ישראלים שנולדו ב-1965